钦定古今图书集成/明伦汇编/闺媛典/第025卷 > 胡瓒母武氏
## 钦定古今图书集成/明伦汇编/闺媛典/第025卷 > 胡瓒母武氏

按《永年县志》：武氏尚书胡瓒母，封太淑人。瓒父文举，
精理学，每读书至夜分，鸡鸣即起，氏纺绩与共，相得
欢甚，督诸子曰：“汝父力学而踬，命也。汝学未至而遽
委诸命，可乎？”子夜篝灯诵读，声不绝乃喜，稍懈则竟
日不怿。由是诸子俱有成仲。瓒少登第，自行人为御
史，当封，文举弗受，瓒请于母，母曰：“御史谏诤为职，吾”
见汝为御史，直言无讳，即无忝所生，乌用翟茀乃为
光也？文举赍志太学舍氏受封淑人，每朔望，呼诸子
妇至庭，训之曰：“无替若父教。”瓒扬历中外为名臣，母
教之也。